Document ID: /roh_data/filtered/fineweb-2-filterrobots_roh.jsonl.gz/715

Uschia vul il survegliader da pretschs sa deditgar al provediment d'energia e d'aua, a la branscha da dismessa, a la posta e la telecommunicaziun sco era al traffic public. Quai ha Meierhans communitgà cura ch’el ha preschentà il rapport annual a Berna.
Era en favur d'interpresas
Cunquai na veglia el betg mo proteger ils consuments da pretschs exagerads, mabain era gidar a segirar plazzas da lavur en Svizra. Quai cun cumbatter per interpresas svizras ch'èn dependentas da bunas e betg memia charas cundiziuns da rom.
Vinavant vul Meierhans era restar attent quai che pertutga las taxas ch’ils hotels ston pajar, per pudair sa participar a plattafurmas d’empustar chombras en hotels.
Passa 2'000 annunzias
L'onn passà è il survegliader da pretschs surtut s'occupà da 2’043 annunzias. Il pli savens han quellas tractà taxas e pretschs en il sectur da la sanadad, lura era en il sectur dal traffic, da la telecommunicaziun, da la posta e da la branscha da finanzas.
RR Novitads 12:00